བདེ་གཤེགས་སྨན་བླ་མཆེད་བརྒྱད་མཆོད་པའི་
ཆོ་གའི་ཕན་ཡོན་མདོར་བསྡུས་
རྣ་བའི་བདུད་རྩི་ཞེས་བྱ་བ་
བཞུགས་སོ།།

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

༈ ངོ་མཚར་ཐུགས་བསྐྱེད་སྨོན་ལམ་མཐར་ཕྱིན་ནས།།
དག་པའི་ཞིང་ན་ད་ལྟར་འཚོ་གཞེས་པའི།།
བདེ་གཤེགས་བདུན་དང་སྟོན་པ་བཀའ་དྲིན་ཅན།།
བརྒྱུད་པའི་བླ་མ་རྣམས་ལ་ཕྱག་བྱས་ཏེ།།
བློ་དམན་སྤྲོ་བ་བསྐྱེད་པའི་ཕྱིར།།
སྨན་བླའི་ཆོ་ག་བཏང་བ་ཡི།།
ཕན་ཡོན་ཁུངས་དང་འབྲེལ་བ་ནི།།
ཕྱོགས་ཙམ་བཀོད་འདིར་ཡིད་ཆེས་འཚལ།།
དེའང་ཆོས་རྒྱལ་ཁྲི་སྲོང་ལྡེའུ་བཙན་གྱི་སྐུ་རིམ་དུ་མཁན་ཆེན་བྱང་
ཆུབ་སེམས་དཔའ་ཞི་བ་འཚོས་གཙུག་གཏོར་དྲི་མེད་དང་སྨན་བླའི་མདོ་
ཆོག་རྣམས་མཛད། བོད་དུ་ཆོ་ག་ཡོངས་གྲགས་དར་བའི་ཐོག་མ་ནི་འདི་
གཉིས་ཡིན་ཞིང་ཆོས་རྒྱལ་ཆེན་པོས་ཚེས་བརྒྱད་བྱུང་ངོ་ཅོག་ལ་སྨན་བླའི་
ཆོ་ག་བཙུགས་པས་རྒྱལ་པོ་སྐུ་ཚེ་དང་བསོད་ནམས་འཕེལ། དམ་ཆོས་
དར་ཞིང་རྒྱས། བོད་ཁམས་མཐའ་དབུས་ཐམས་ཅད་ལོ་ལེགས་ཤིང་མི་
ནད་ཕྱུགས་ནད་མེད་པས་བདེ་སྐྱིད་མངའ་ཐང་ལྷ་དང་མཉམ་པ་བྱུང༌།
218

བདེ་གཤེགས་སྨན་བླ་མཆེད་བརྒྱད་མཆོད་པའི་ཆོ་གའི་ཕན་ཡོན་མདོར་བསྡུས།

སྲས་མུ་ཏིག་བཙན་པོ་ནས་བཟུང་ཆོས་རྒྱལ་གདུང་བརྒྱུད་རིམ་བྱོན་རྣམས་དང་མངའ་
རིས་དགྲ་བཅོམ་པ། མཆིམས་ནམ་མཁའ་གྲགས་སོགས་སྣར་ཐང་མཁན་ཆེན་རིམ་
བྱོན་རྣམས་ཀྱིས་ཐུགས་དམ་མཛད་པས་སྐུ་ཚེ་རིང་ཞིང་བསམ་ཚད་འགྲུབ། མཐར་
སྨན་བླའི་ཞིང་ཁམས་སུ་གཤེགས་པ་སོགས་དངོས་གྲུབ་མ་ཐོབ་པ་གཅིག་ཀྱང་མ་བྱུང༌།
ཇོ་བོ་རྗེ་ཆེན་པོའི་ཡང་ཐུགས་དམ་གྱི་རྩ་བ་ཡིན་པ་དང་། སྔགས་ཆོག་རྣམས་ནི་དབང་
དང་དམཚིག་སྔགས་དང་ཕྱག་རྒྱ་ཏིང་འཛིན་ཚད་ལྡན་མེད་ན་ཕན་གནོད་ཅི་འགྱུར་
པ་མེད་ལ། འདི་ནི་དད་མོས་ཡོད་ན་སོ་སྐྱེ་ཐ་མལ་པས་ཀྱང་ཉམས་སུ་ལོན་པའི་ཆོས་
ཁེ་ཆེ་ལ་ཉེན་ཆུང་བ་དང་བྱིན་རླབས་ཀྱི་ཚན་ཁ་ལྟག་པར་ཆེ་བ་ཡིན་པས་བཀའ་
གདམས་པ་ཀུན་གྱིས་སྨན་ཆོག་དང་གནས་ཆོག་གཉིས་པོ་གཙོ་བོར་མཛད།
རྒྱུ་མཚན་འདིས་བོད་ཆོས་འཁོར་རྣམ་གསུམ་གཙོས་ཆོས་སྡེ་ཡོངས་གྲགས་ཀུན་ལ་ཆོ་
ག་བཏང་རྒྱུའི་གཙོ་བོ་སྨན་ཆོག་འདི་ཉིད་ཡིན་ཅིང་། མཁན་པོ་སངས་རྒྱས་ཀྱི་གསུང་
རབ་ཐམས་ཅད་ལ་མཁྱེན་པ་རྒྱས་པ་དེས་སྨན་ཆོག་ཁོ་ན་རྩལ་དུ་བཏོན་པའི་དོན་ཀྱང༌།
སངས་རྒྱས་ཀྱི་བསྟན་པ་ཉམས་དམའ་བའི་དུས་སུ་མདོ་རྒྱུད་སྤྱི་དང་ཁྱད་པར་གཟུངས་
སྔགས་རྣམས་ཀྱི་མཐུ་སྟོབས་བྱིན་རླབས་ཆུང་དུ་འགྲོ་བར་བཤད་ལ། མདོ་འདི་ནི་ལྔ་
བརྒྱ་པའི་ཐ་མ་དམ་པའི་ཆོས་ལྟར་བཅོས་པ་བྱུང་བ་ན་སེམས་ཅན་ལས་ཀྱི་སྒྲིབ་པ་སྣ
ཚོགས་ཀྱིས་བསྒྲིབས་པ། མྱ་ངན་དང་སྡུག་བསྔལ་སྣ་ཚོགས་ཀྱིས་གཙེས་ཤིང་ཕོངས་
219

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

པར་གྱུར་པའི་སྙིགས་མའི་སེམས་ཅན་ལ་ཆེད་དུ་དགོངས་ཏེ་གསུངས་པས། དེང་སང་
གི་དུས་སུ་བྱིན་རླབས་ནུས་པ་ཆེར་འགྲོ་བ་ལ་དགོངས་པ་ཡིན་པས་ད་ལྟའི་སྐབས་སུ་
མཆོག་དམན་ཐམས་ཅད་ལ་ངེས་པར་ཕན་ཐོགས་པའི་ཟབ་མོའི་ཆོས་ཁྱད་པར་དུ་
འཕགས་པར་གྲུབ་བོ། །དེ་ལྟ་བུའི་ཆོ་ག་ཁུངས་བཙུན་དེ་ཡི་ཕན་ཡོན་ཅུང་ཟད་སྨོས་
ན་སྤྱི་དང་བྱེ་བྲག་གཉིས་སོ། །དེ་ལ་སྤྱིར་དཀོན་མཆོག་གསུམ་པོ་དངོས་དང་དེ་དག་
གི་རྟེན་ལ་དད་པས་མཆོད་པའི་ཕན་ཡོན་ཚད་མེད་དེ།
རེ་སྙིང་པོ་འཁོར་ལོ་བཅུ་པའི་མདོ་ལས།
ཁམས་གསུམ་དག་ན་བདེ་ཞིང་སྐྱིད་པ།།
ཐམས་ཅད་དཀོན་ཅོག་མཆོད་ལས་བྱུང་བ།
དེས་ན་བདེ་ཞིང་སྐྱིད་པ་འདོད་པས།།
དཀོན་ཅོག་གསུམ་པོ་མཆོད་ལ་བརྩོན་བྱ།།
ཞེས་གསུངས་ཤིང་དཀོན་མཆོག་གསུམ་པོའང་དགེ་འདུན་ལ་བསྙེན་བཀུར་
ཚད་མེད་པ་བྱས་པ་ལས་སངས་རྒྱས་ལ་དམིགས་ཏེ་མེ་ཏོག་གཅིག་ནམ་མཁར་དོར་
བ་ཕན་ཡོན་ཆེ་སྟེ།
མདོ་ལས། ཉན་ཐོས་དང་རང་རྒྱལ་དགྲ་བཅོམ་པ་བྱེ་བ་ཕྲག་བརྒྱ་ལ་ལོ་
མང་དུ་བསྙེན་བཀུར་བྱས་པ་བས། དེ་བཞིན་གཤེགས་པའི་སྐུ་གཟུགས་ལ་དང་
220

བདེ་གཤེགས་སྨན་བླ་མཆེད་བརྒྱད་མཆོད་པའི་ཆོ་གའི་ཕན་ཡོན་མདོར་བསྡུས།

སེམས་ཀྱིས་ཡུད་ཙམ་ཞིག་མིག་གིས་བལྟས་པ་བསོད་
གསུངས་ཤིང༌། བྲམ་ཟེ་ཞིག་གིས་ལམ་ཁར་དེ་བཞིན་གཤེགས་པ་ལ་ཚིགས་བཅད་
གཅིག་གིས་བསྟོད་པས་བསྐལ་པ་ཆེན་པོ་ཉི་ཤུའི་བར་དུ་ངན་སོང་གི་སྒོ་ཁེགས་པར་
གསུངས། སངས་རྒྱས་ལ་བསྐལ་པ་དཔག་ཏུ་མེད་པར་མཆོད་པ་རྒྱ་ཆེན་པོས་
མཆོད་པ་ལས་ཀྱང་ཐེག་པ་ཆེན་པོའི་དམ་པའི་ཆོས་ལ་ཡུད་ཙམ་ཞིག་ཐོས་བསམ
སྒོམ་གསུམ་བྱེད་པའམ། གླེགས་བམ་འབྲི་བ་ཙམ་ཡང་བསོད་ནམས་ཆེ་བར་
གསུངས་པ་དང་། སངས་རྒྱས་མངོན་སུམ་དུ་བཞུགས་པ་ལ་མཆོད་པ་དང་མྱ་ངན་
ལས་འདས་པའམ་ཞིང་ཁམས་གཞན་དུ་བཞུགས་པ་ལ་མཆོད་པ་ལ་ཕན་ཡོན་ཆེ་ཆུང་
ཁྱད་པར་ཅུང་ཟད་ཀྱང་མེད་པ་མ་ཟད། བསྟན་པ་འཇིག་ལ་ཉེ་བའི་དུས་ངན་འདི་ལྟ་
བུའི་སྐབས་སྦྱིན་དང་ཚུལ་ཁྲིམས་སོགས་རྒྱལ་བས་བསྔགས་པའི་བསླབ་པ་སྣ་
གཅིག་ལ་ཉིན་ཞག་གཅིག་བསླབ་ན་ཕན་ཡོན་སྔ་མ་ལས་ཀྱང་ཆེ་སྟེ། འཕགས་པ་
སངས་རྒྱས་ཀྱི་སྟོབས་བསྐྱེད་པ་ཆོ་འཕྲུལ་རྣམ་པར་འཕྲུལ་པ་བསྟན་པ་ལས།
གང་དག་དེ་བཞིན་གཤེགས་པ་ལ་མངོན་སུམ་དུ་མེ་ཏོག་དང་སྤོས་དང་དྲི་དང་ཕྲེང་
བ་དང་བྱུག་པ་དང་ན་བཟའ་དང་རྒྱན་རྣམས་ཀྱིས་མཆོད་པས་མཆོད་པ་ལྟ་སྨོས་ཀྱང་
ཅི་དགོས། ལྟའི་བུ་དག །གང་སེམས་ཅན་ལ་ལས་སངས་རྒྱས་བཅོམ་ལྡན་འདས་
མྱ་ངན་ལས་འདས་ནས་ལོ་བརྒྱ་སྟོང་ངམ་བསྐལ་པ་བྱེ་བ་ལོན་ཀྱང་སངས་རྒྱས་ལ་
221

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

ཕྱག་འཚལ་ལོ་ཞེས་མཚན་ནས་ལན་གསུམ་བརྗོད་ནས་ནམ་མཁའ་ལ་མེ་ཏོག་གཏོར་
ན་དེ་དག་ཐམས་ཅད་སྡུག་བསྔལ་གྱི་མཐར་བྱེད་པར་འགྱུར་རོ།།
མེ་ཏོག་ནམ་མཁའ་ལ་གཏོར་བ་ལྟ་ཞོག་གི །གང་དག་དད་པས་དེ་བཞིན
གཤེགས་པའི་རྗེས་སུ་སློབ་པ་ལ་ལ་ཞིག་གིས་དེ་བཞིན་གཤེགས་པ་ལ་མཆོད་པའི་
ཕྱིར་དེ་བཞིན་གཤེགས་པའི་ཆོ་འཕྲུལ་བསླབ་པ་གཅིག་ཙམ་འཛིན་ནམ།
ཉིན་གཅིག་གམ་མཚན་གཅིག་གམ། ཡུད་ཙམ་ཞིག་དེ་བཞིན་གཤེགས་པ་ལ
མཆོད་པ་ཡིད་ལ་བྱེད་པར་བརྩོན་ན་དེ་སྡུག་བསྔལ་མཐར་བྱས་ནས་རིམ་གྱིས་བླ་ན་
མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་
འགྱུར་རོ། །ཞེས་དང༌།
ཏིང་འཛིན་རྒྱལ་པོ་ལས།
གང་གིས་དམ་ཆོས་རབ་ཏུ་འཇིག་པ་དང༌།།
བདེ་གཤེགས་བསྟན་པ་འགགས་པར་འགྱུར་བའི་ཚེ།།
ཉིན་མཚན་དུ་ནི་བསླབ་པ་གཅིག་སྤྱོད་པ།།
བསོད་ནམས་དེ་ནི་དེ་བས་ཁྱད་པར་འཕགས།།
ཞེས་གསུངས་སོ།།
མཆོད་ཆོག་གི་གཙོ་བོ་ཡན་ལག་བདུན་པ་ཡིན་ཅིང་། དེ་ལས་ཕྱག་འཚལ་
བ་ཁོ་ན་ལའང་ཕན་ཡོན་མཐའ་ཡས་པ་ཡོད་པ་དང། དེ་ལས་དངོས་འབྱོར་ཡིད་སྤྲུལ་
222

བདེ་གཤེགས་སྨན་བླ་མཆེད་བརྒྱད་མཆོད་པའི་ཆོ་གའི་ཕན་ཡོན་མདོར་བསྡུས།

གྱི་མཆོད་པ་འབུལ་བ་ཚོགས་ཆེ། དེ་ལས་སྡིག་པ་བཤགས་པ་བསོད་ནམས་ཀྱི་
སྟོབས་ཆེ་བ་སོགས་ཕྱི་མ་རྣམས་རིམ་བཞིན་ཕན་ཡོན་ཆེ་བར་གསུངས་པས་བསམ་
པ་རྣམ་པར་དག་པས་སྨན་ཆོག་ཚད་ལྡན་ཚར་གཅིག་བྱས་ན་བསྐལ་པ་གྲངས་མེད་
པའི་ལས་ཀྱི་སྒྲིབ་པ་བྱང༌། བསྐལ་པ་ཆེན་པོ་འདི་ཆགས་ནས་མ་ཞིག་གི་བར་དུ་
དགེ་བའི་རྩ་བ་བསགས་པ་དང༌། བསོད་ནམས་མཉམ་མོ། །བྱེ་བྲག་ཏུ་དེ་བཞིན་
གཤེགས་པ་མཚན་ལེགས་ཡངས་བསྒྲགས་ཀྱི་མཚན་བཟུང་ཞིང་ཕྱག་བྱས་པས།
ནད་གདོན་བྱད་ཁ་ཐམས་ཅད་ལས་གྲོལ། འོན་ལོང་སྨྱོ་བ་སོགས་ལས་ཐར།
དམ་པའི་ཆོས་སྤོང་ཞིང་མཚམས་མེད་སོགས་སྡིག་པ་ཚབཆེན་པོས་དམྱལ་བར་སོང་
ནའང་མཚན་ཡིད་ལ་དྲན་པས་ཐར་ཞིང་ཕྱིན་ཆད་དེར་མི་སྐྱེ། དབུལ་པོ་ཕྱུག་པོ༴
འགྱུར། བཙོན་ར་རྡེག་རྡུང་གཅན་གཟན་འཐབ་རྩོད་ཆུ་བོའི་འཇིགས་པ་སོགས་
ལས་སྐྱོབ་པར་འགྱུར་རོ། །བདེ་གཤེགས་རིན་ཆེན་ཟླ་བ་ལ་ཕྱག་བྱས་པས།
བྱང་ཆུབ་ཀྱི་སེམས་དང་དགེ་བའི་ཆོས་འཕེལ་ཞིང་ལེགས་པའི་བསམ་དོན་ཐམས་
ཅད་འགྲུབ། སྐྱེ་བའི་སྡུག་བསྔལ་ལས་ཐར། བུད་མེད་ཀྱི་སྐྱེ་སྒོ་ཆོད། འཆི་བྱེད་
ཀྱི་གནོད་པ་དང་མྱ་ངན་སྡུག་བསྔལ་མཚན་མོའི་གདོན་ལ་སོགས་པ་ཞི། དྲན་པ་
ཏིང་འཛིན་གཟུངས་ཀྱི་སྒོ་སོགས་མངོན་དུ་འགྱུར། ཉན་རང་གི་ལམ་དུ་མི་གོལ་ཞིང་
བྱང་ཆུབ་ལས་ཕྱིར་མི་ལྡོག་བསྐལ་པ་མེས་འཇིགས་པའི་ཚེ་སྡུག་བསྔལ་མི་མྱོང་བར་
སངས་རྒྱས་ཀྱི་ཞིང་དུ་སྐྱེ་བར་འགྱུར་རོ།།
223

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

གསེར་བཟང་དྲི་མེད་ལ་ཕྱག་བྱས་པས། ཚེ་ཐུང་བའི་སྒྲིབ་པ་བྱང་ནས་ཚེ་
རིང་ཞིང་ནད་དང་དུས་མ་ཡིན་པའི་འཆི་བས་མི་ཚུགས། དབུལ་པོར་སྐྱེ་བའི་ལས་
སྒྲིབ་བྱང་ནས་དཔལ་འབྱོར་ཕུན་སུམ་ཚོགས། འཐབ་རྩོད་བྱེད་པ་རྣམས་ཀྱི་གནོད་
སེམས་ཞི་ནས་བྱམས་པ་ལ་གནས། ཚུལ་ཁྲིམས་འཆལ་པས་ངན་འགྲོར་སྐྱེ་བའི་
ལས་སྒྲིབ་བྱང་ནས་ཚུལ་ཁྲིམས་རྣམ་པར་དག་ཅིང་བྱང་ཆུབ་ཀྱི་སེམས་སྐྱེ། འདིའི་
གཟུངས་སྔགས་ལའང་ཕན་ཡོན་མཐའ་ཡས་པ་གསུངས་སོ། །མྱ་ངན་མེད་དཔལ་
ལ་ཕྱག་བྱས་པས། མྱ་ངན་སྡུག་བསྔལ་ཐམས་ཅད་ཞི་ཞིང་ཚེ་རིང༌། དམྱལ་བ་
མུན་ནག་ལས་ཐར། དབུལ་ཕོངས་ཞི་ནས་འབྱོར་པ་ཆེན་པོ་ཐོབ། གནོད་སྦྱིན་སྲིན་
པོ་སོགས་གདོན་གྱིས་མི་ཚུགས་ནད་ཐམས་ཅད་ལས་ཐར་བར་འགྱུར་རོ། །
ཆོས་བསྒྲག་རྒྱ་མཚོ་ལ་ཕྱག་བྱས་པས། ལོག་ལྟའི་སྒྲིབ་པ་དག་ནས་ཡང་དག་པའི་
ལྟ་བ་དང་ལྡན། དཀོན་མཆོག་གསུམ་གྱི་སྒྲ་མི་གྲགས་པའི་མཐའ་འཁོབ་ཀྱི་སེམས་
ཅན་ངན་སོང་དུ་འགྲོ་བ་ལས་ཐར། ལོངས་སྤྱོད་གསོས་སྨན་སོགས་བསམ་པ་ཙམ་
གྱིས་འབྱོར། འཐབ་རྩོད་བྱེད་པ་ལ་བྱམས་པའི་སེམས་སྐྱེས་ནས་རང་གི་འབྱོར་པས་
ཆོག་ཤེས་པར་འགྱུར་རོ། །མངོན་མཁྱེན་རྒྱལ་པོ་ལ་ཕྱག་བྱས་པས། ཚོང་དང་ཞིང་
ལས་སྡིག་པའི་ལས་བྱེད་པ་རྣམས་ཀྱི་སྡིག་པའི་སེམས་ཞི་ནས་མཁོ་དགུས་འབྱོར།
མི་དགེ་བཅུ་བྱེད་པ་ལས་ལྡོག་ནས་དགེ་བཅུ་དང་ལྡན། རྒྱལ་པོའི་ཆད་པ་སྣ་ཚོགས་
224

བདེ་གཤེགས་སྨན་བླ་མཆེད་བརྒྱད་མཆོད་པའི་ཆོ་གའི་ཕན་ཡོན་མདོར་བསྡུས།

ལས་ཐར། སྡིག་པའི་འབྲས་བུས་འཆི་བ་རྣམས་མཚན་ཐོས་ནས་བདེ་འགྲོ་མཐོ་རིས་
སུ་སྐྱེས་ཏེ་སྡིག་པའི་རྣམ་སྨིན་བྱང་བར་འགྱུར་རོ། །སངས་རྒྱས་སྨན་གྱི་བླ་མ་ལ་ཕྱག་
བྱས་པས། ཚུལ་ཁྲིམས་ཉམས་པར་མི་འགྱུར། དབང་པོ་ཡན་ལག་ལ་སྐྱོན་མེད་
ཅིང་ནད་དང་གནོད་པ་ཐམས་ཅད་ལས་གྲོལ། བུད་མེད་ཀྱི་སྐྱེ་གནས་ལས་ཐར།
བཙོན་བཅིང་རྡེག་གསོད་སོགས་རྒྱལ་པོའི་ཆད་པ་ལས་སྐྱོབ། སེར་སྣས་ཡི་དྭགས་
སུ་སྐྱེས་པ་དང་། ཚུལ་ཁྲིམས་མཆོག་འཛིན་དང་མང་དུ་ཐོས་པའི་ང་རྒྱལ་གྱིས་དམྱལ་
བར་སྐྱེ་བ་དང༌། ཕྲག་དོག་གིས་བདག་བསྟོད་གཞན་ལ་སྨོད་པས་ངན་སོང་གསུམ་
དུ་སྐྱེས་པ་རྣམས་ཀྱང་སྔོན་མིར་སྐྱེས་པའི་སྐབས་སྨན་བླའི་མཚན་ཐོས་པའི་དགེ་རྩ་སད་
ནས་མྱུར་དུ་དེ་ལས་ཐར་ཞིང་བྱང་ཆུབ་སེམས་དཔའི་སྤྱོད་པ་ཅན་དུ་འགྱུར། བྱད་ཀ་
རྦོད་གཏོང་གང་གིས་ཀྱང་མི་ཚུགས། འཆི་བའི་ཚེ་བྱང་ཆུབ་སེམས་དཔའ་བརྒྱད་
བྱིན་ནས་བདེ་བ་ཅན་དུ་ལམ་སྣ་འདྲེན། ཡང་ན་ལྟ་དང་མིའི་དབང་ཕྱུག་ཁྱད་པར་ཅན་
དུ་སྐྱེ་བར་འགྱུར་རོ། །ཉིན་ཞག་བདུན་དུ་བསྙེན་གནས་སྲུང་སྟེ་ཆོ་ག་འདོན་ཅིང་སྐུ་
གཟུགས་ལ་མཆོད་པ་དང་བསྐོར་བ་བྱས་ན། ཚེ་རིང་བ་དང༌། ལོངས་སྤྱོད་དཔལ་
འབྱོར་རིགས་བརྒྱུད་འཕེལ་བ་དང༌། ལྟས་དང་རྨི་ལམ་ངན་པ་མེ་ཆུ་དུག་མཚོན་
དམག་དང་དགྲ་རྐུན་གཅན་གཟན་སོགས་འཇིགས་པ་ཐམས་ཅད་ཞི། དུས་མ་ཡིན་
པའི་འཆི་བ་མི་འབྱུང༌། ཚུལ་ཁྲིམས་ཉམས་པ་རྣམས་ཀྱང་ངན་སོང་དུ་མི་འགྲོ།
225

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

བུད་མེད་བཙའ་བའི་སྐབས་སུ་ནད་མི་འབྱུང་ཞིང་ཁྱེའུ་བདེ་བར་འཚོ་བ་དང༌།
ཁྱད་པར་སངས་རྒྱས་སྨན་གྱི་བླ་མའི་མཚན་རྣ་ལམ་དུ་ཐོས་པ་ཙམ་གྱིས་ངན་སོང་དུ་
འགྲོ་མི་སྲིད་པར་གསུངས་སོ། །རྒྱལ་བ་ཐུབ་པལ་ཕྱག་བྱས་པས་བསྐལ་ཆེན་བརྒྱད་
ཁྲིའི་སྡིག་པ་བྱང་ཞིང་སྙིང་རྗེ་ཆེན་པོའི་སེམས་འགྲུབ་པ་དང་བླ་ན་མེད་པའི་བྱང་ཆུབ་
ལས་ཕྱིར་མི་ལྡོག་པར་འགྱུར་རོ། །སྤྱིར་དེ་བཞིན་གཤེགས་པ་དེ་རྣམས་ཀྱི་མཚན་
བཟུང་བ་དང་མཆོད་ཅིང་ཕྱག་བྱས་པས། སྡིག་པ་དང་ལས་ཀྱི་སྒྲིབ་པ་ཐམས་ཅད་
ཡོངས་སུ་ཟད་ཅིང་བྱ། ནད་དང་དུས་མ་ཡིན་པའི་འཆི་བ་ཐམས་ཅད་ཞི་ཞིང་ཚེ་རིང་
པོར་འགྱུར། འདོད་ཆགས་ལ་སོགས་པའི་ཉོན་མོངས་པ་རིམ་གྱིས་སྲབ། བདུད་
སྡིག་ཅན་གྱིས་གནོད་མི་ནུས་ཤིང་འཐབ་རྩོད་འཁྲུགས་པ་ཞི། བསམ་པ་ཐམས་ཅད་
ཡིད་བཞིན་དུ་འགྲུབ། སངས་རྒྱས་ཐམས་ཅད་ཀྱིས་བྱིན་གྱིས་བརླབ། འཆི་བའི་
ཚེ་ནའང་དེ་བཞིན་གཤེགས་པས་དགོངས་ཤིང་སོ་སོའི་སངས་རྒྱས་ཀྱི་ཞིང་ཁམས་སུ་
པདྨ་ལ་བརྫུས་ཏེ་སྐྱེས་ནས་དེ་མ་ཐག་ཏུ་ཏིང་ངེ་འཛིན་དང་གཟུངས་ཀྱི་སྒོ་རྣམས་མངོན་
དུ་འགྱུར། ༴ བྱང་ཆུབ་མ་ཐོབ་ཀྱི་བར་དུ་ནམ་ཡང་ངན་འགྲོ་ལོག་པར་ལྟུང་བར་མི་འགྲོ
ཞིང་སྐྱེ་བ་དྲན་པ་དང་བྱང་ཆུབ་ཀྱི་སེམས་མི་བརྗེད་པ་དང་སངས་རྒྱས་འབྱུང་བ་དང་
འཕྲད་པར་འགྱུར་བ་དང་། དེར་མ་ཟད་སངས་རྒྱས་འདི་རྣམས་ཀྱི་མཚན་ཐོས་པ་ཙམ་
གྱིས་ཀྱང་བླ་ན་མེད་པའི་བྱང་ཆུབ་ལས་ཕྱིར་མི་ལྡོག་པ་འགྱུར་བར་གསུངས་སོ། །
བཻཌཱུརྻ་འོད་ཀྱི་གཟུངས་བཀླགས་པས་མཚམས་མེད་པ་ལ་སོགས་པའི་ལས་ཀྱི་སྒྲིབ་
226

བདེ་གཤེགས་སྨན་བླ་མཆེད་བརྒྱད་མཆོད་པའི་ཆོ་གའི་ཕན་ཡོན་མདོར་བསྡུས།

པ་བྱང་ཞིང་ནད་གདོན་གནོད་པ་ཐམས་ཅད་ཞི་བ་དང་། རང་དབང་ཐོབ་ཅིང་བསམ་
པ་འགྲུབ་པ་དང༌། རྒྱལ་བ་སྲས་དང་བཅས་པས་དགོངས་ཤིང་རྡོ་རྗེ་འཛིན་པ་ལྷ་དང་
བཅས་པས་སྲུང་ཞིང་སྐྱོབ་པ་དང༌། གཟུངས་སྔགས་གཞན་རྣམས་ལའང་ཕན་ཡོན་
དཔག་ཏུ་མེད་པ་འཐོབ་པར་བཤད་དོ། །མདོ་འདི་འཛིན་པ་ལ་ཕྱག་ན་རྡོ་རྗེ་དང༌།
གནོད་སྦྱིན་གྱི་སྡེ་དཔོན་ཆེན་པོ་བཅུ་གཉིས་གཡོག་བདུན་འབུམ་དང་བཅས་པ་རྣམས་
ཀྱིས་སྲུང་ཞིང་བསྐྱང་བ་དང་གནོད་པ་ལས་ཐར་ཞིང་བསམ་པ་ཡོངས་སུ་རྫ